Ritratt: Muntaġġ: Canva / Facebook - Henry Zammit Cordina Tħabbret il-mewt ta' Harry Zammit Cordina, ir-raġel tal-preżetatriċi u attriċi Josephine Zammit Cordina. Huwa wkoll jiġi missier l-attur Henry Zammit Cordina, li permezz ta' Facebook għamel pubblika l-aħbar. "B'sogħba nsellem lil missieri Harry. Grazzi ta' dak kollu li ghamilt magħna. Se jinħass in-nuqqas tiegħek, imma mhu se tintesa qatt. Sakemm nerġgħu niltaqgħu" – qal Henry fil-messaġġ tiegħu. Għal bosta snin Harry kien is-segretarju tal-bord tal-Awtorità tax-Xandir u kien ukoll imexxi l-istazzjon Channel 12. Harry Zammit Cordina serva wkoll bħala Direttur tal-Programmi tal-Awtorità tax-Xandir. Harry Zammit Cortdina kien ilu 64 sena miżżewweġ lil Josephine. Huma kellhom żewġ ulied, Jacqueline u Henry. Harry kien ukoll nannu u bużnannu. L-Awtorità tax-Xandir sellmet ukoll il-memorja ta' Harry Zammit Cordina. Kondoljanzi lill-qraba kollha. Harry, strieħ fis-sliem! KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook